འ་ཡས་པ་ཞིག་ཚང་དགོས་པས། དེ་དག་ཀྱང་དམིགས་ཡུལ་སེམས་ཅན་ལ་
སེམས་ཅན་ཐམས་ཅད་རང་གི་སྲོག་ལྟར་གཅེས་པར་བསྐྱང་དགོས་ཏེ། ཞི་བ་ལྷས།
སེམས་ཅན་རྣམས་དང་རྒྱལ་བ་ལས། །སངས་རྒྱས་ཆོས་འགྲུབ་འདྲ་བ་ལ། །རྒྱལ་
ལ་གུས་བྱ་དེ་བཞིན་དུ། །སེམས་ཅན་ལ་མིན་ཅི་ཡི་ཚུལ། །ཞེས་གསུངས་པ་ལྟར།
སངས་རྒྱས་དང་སེམས་ཅན་གཉིས་ཀ་གང་ལ་བརྟེན་ཀྱང་སངས་རྒྱས་ཀྱི་གོ་
འཕང་ཐོབ་པའི་རྒྱུར་འགྲོ་བ་མཚུངས་ཤིང་། མཚུངས་ཚུལ་ཡང་སངས་རྒྱས་ཀྱི་གོ་
འཕང་ཐོབ་པའི་ཕྱིར་དུ་རྒྱལ་བ་ལ་དད་གུས་བསྙེན་བཀུར་ཕྱག་མཆོད་སོགས་
བྱེད་དགོས་པ་བཞིན། སེམས་ཅན་ལ་ཡང་གོང་ལྟར། སྦྱིན་གཏོང་དང་ཚད་མེད་
སྒོམ་པ་སོགས་བྱེད་དགོས་པའི་ཕྱིར། དེས་ན་སེམས་ཅན་ལ་གུས་པ་དང་གཅེས་
པར་བྱ་བ་སོགས་ཡིད་བཞིན་གྱི་ནོར་བུ་ལས་ལྷག་པར་བལྟ་དགོས་ཤིང་། རྒྱལ་
སྲས་བཀའ་འབུམ་དུའང་། ང་རྒྱལ་སྦྲང་བུའི་གཤོག་རྒྱང་གིས། །འཁོས་མེད་བློ་
འཕང་མི་བསྟོད་པར། །སེམས་ཅན་ཡིད་བཞིན་ནོར་བུ་རྣམས། །གུས་པས་སྤྱི་བོར་
318

བློ་སྦྱོང་ཚིག་རྐང་བརྒྱད་མའི་འགྲེལ་བ་བཞུགས།
ལོངས་ཤིག་ཨང༌། །ཞེས་སོ། །གཉིས་པ་ནི་དེ་ཉིད་ལས། གང་དུ་སུ་དང་འགྲོགས་
པའི་ཚེ། །བདག་ཉིད་ཀུན་ལས་དམན་བལྟ་ཞིང་། །གཞན་ལ་བསམ་པ་ཐག་པ་
ཡིས། །མཆོག་ཏུ་གཅེས་པར་འཛིན་པར་ཤོག །ཅེས་གསུངས་ཏེ། བློ་སྦྱོང་བ་པོ་
བདག་ཉིད་ས་ཕྱོགས་དང་ཡུལ་ཕྱོགས་གང་དུ་གནས་ཚེ། གྲོགས་མཆོག་དམན་
བར་མ་སུ་དང་འགྲོགས་ཀྱང་། རང་དེ་དག་ལས་དམན་པར་བལྟ་ཞིང་། རང་
ལས་གཞན་མཆོག་ཏུ་བལྟ་བ་མ་གཏོགས་གཟུགས་དང་ལང་ཚོ་རིགས་དང་ཡོན་་་
ཏན་ཕྲན་བུ་ལ་བརྟེན་ནས་གཞན་ལས་རང་མཆོག་ཏུ་འཛིན་པའི་ང་རྒྱལ་རློམ་་་་་
སེམས་བྱེད་མི་རིགས་ཏེ། དགེ་བའི་བཤེས་གཉེན་འབྲོམ་རིན་པོ་ཆེས་ཀྱང་ང་རྒྱལ་
གྱི་སྒང་བུ་ལ་ཡོན་ཏན་གྱི་ཆུ་མི་འབྱུང་ཞེས་གསུངས་པ་ལྟར། ང་རྒྱལ་གཏན་ནས་
བྱ་མི་རིགས་ཏེ། རང་ལ་ཡོན་ཏན་གང་བྱུང་བའང་གཞན་ལ་བརྟེན་ནས་འབྱུང་
བས་ན་གཞན་རྒྱུད་ཀྱི་བསླབ་པ་གསུམ་དང་།
ཉམས་རྟོགས་ཀྱི་ཡོན་ཏན་གང་
མཐོང་ཡང་དད་པ་དང་རྗེས་སུ་ཡི་རང་བསྒོམ་དགོས་ཤིང་ཐ་ན་ཡི་གེ་འབྲི་ཀློག་་་
ལ་མཁས་པ། སྨྲ་བརྗོད་དག་པ་སོགས་གཞན་ལ་ཡོན་ཏན་གྱི་ངོས་ནས་མཆོག་ཏུ་
བལྟ་དགོས་ཤིང་། དེ་སྐད་དུ། ལྷག་པའི་བསམ་པ་བསྐུལ་བ་ལས། ཡོན་ཏན་
འདོད་ན་ནགས་ན་གནས་པ་ཡིས། །ཕ་རོལ་དག་གི་སྐྱོན་ལ་བརྟག་མི་བྱ། །བདག་
ནི་ཁྱད་པར་འཕགས་ཤིང་བདག་མཆོག་ཅེས། །དེ་སྙམ་དུ་ནི་སེམས་བསྐྱེད་མི་
བྱ་འོ། །རྒྱགས་འདི་བག་མེད་ཀུན་གྱི་རྩ་བ་སྟེ། །དགེ་སློང་དམན་ལའང་བརྙས་
པར་ཡོངས་མི་བྱེད། །བསྐལ་བ་གཅིག་གིས་ཐར་བ་ཐོབ་མི་འགྱུར། །འདི་ནི་
བསྟན་པ་འདི་
་པ་འདི་ལ་གོ་རིམ་ཡིན། །ཞེས་གསུངས་པས་སོ། །གསུམ་པ་ནི། དེ་ཉིད་ལས།
སྤྱོད་ལམ་ཀུན་ཏུ་རང་རྒྱུད་ལ། །རྟོག་ཅིང་ཉོན་མོངས་སྐྱེས་མ་ཐག །བདག་གཞན་
མ་རུངས་བྱེད་པས་ན། །བཙན་ཐབས་གདོད་ནས་བཟློག་པར་ཤོག
།ཅེས་
གསུངས་ཏེ། བློ་སྦྱོང་བ་པོ་རང་ཉིད་འགྲོ་འཆག་ཉལ་འདུག་གི་སྤྱོད་ལམ་རྣམ་
319

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བཞི་གང་གི་སྐབས་སུའང་། རང་རྒྱུད་ལ་ལེགས་པར་བརྟགས་ཏེ་ཉོན་མོངས་སྐྱེས་
ཉོན་
མ་ཐག་པང་དུ་དུག་སྦྲུལ་ལྷུང་བ་ལྟར་འདོད་ནས་བཟློག་དགོས་ཤིང་།
མོངས་ནི་རང་གཞན་ཐམས་ཅད་འཇོམས་པར་བྱེད་པའི་དགྲ་ཆེ་ཤས་ཡིན་ཏེ།
རྒྱལ་བ་མི་ཕམ་པས།
ཉོན་མོངས་ཀྱིས་ནི་བདག་འཇོམས་སེམས་ཅན་འཇོམས་
ཤིང་ཚུལ་ཁྲིམས་འཇོམས། །ཞེས་དང༌། རྒྱལ་སྲས་ཞི་བ་ལྷས། གལ་ཏེ་ལྷ་དང་ལྷ་
མིན་རྣམས། ། །ཐམས་ཅད་བདག་གི་དགྲར་ལངས་ཀྱང༌། །དེ་དག་གིས་བདག་
མནར་མེད་པའི། །མེ་ནང་འཁྲིད་ཅིང་འཇུག་མི་ནུས། །ཉོན་མོངས་སྟོབས་ཆེན་
དགྲ་འདིས་ནི། །གང་དང་འཕྲད་ན་རི་རབ་ཀྱང་། །ཐལ་བར་ཡང་ནི་མི་ལུས་པ། །
དེར་བདག་སྐད་ཅིག་གཅིག་ལ་འདོར། །ཞེས་གསུངས་པ་ལྟར། ལྷ་དང་བཅས་
པའི་འགྲོ་བ་ཐམས་ཅད་དགྲར་ལངས་ཀྱང་དམྱལ་བའི་མེ་ནང་དུ་འཁྲིད་མི་ནུས།
བྱང་ཆུབ་སེམས་དཔར་ཁོང་ཁྲོ་ལྟ་བུའི་ཉོན་མོངས་དྲག་པོ་སྐད་ཅིག་མ་གཅིག་
སྐྱེས་པས་དེར་འཕེན་ནུས་པས། དེས་ན་ཉོན་མོངས་པ་ལ་འཇིགས་པར་བལྟ་
དགོས་ཤིང་། ཉོན་མོངས་དེ་ལ་ཡང་རྩ་ཉོན་དྲུག་དང༌། ཉེ་ཉོན་ཉི་ཤུ་ཡོད་པས།
དེ་དག་གང་ཡང་རུང་བ་ལ་བརྟེན་ནས་ལས་ངན་འབའ་ཞིག་བསགས་ཏེ་སྤྱིར་་་
འཁོར་བ་དང་ཡང་སྒོས་ངན་སོང་གསུམ་གྱི་སྡུག་བསྔལ་མི་བཟད་པ་མྱོང་དུ་
བཅུག་པ་ཡིན་པས། ཉོན་མོངས་ཆེ་སྐྱེ་ཆུང་སྐྱེ་ཐམས་ཅད་འབུར་འཇོམས་བྱས་ཏེ་
སྤོང་ཅི་ཐུབ་བྱེད་དགོས་པའི་དོན་ཏེ། དགེ་བའི་བཤེས་གཉེན་འབན་གུང་རྒྱལ་
གྱིས། ཉོན་མོངས་པའི་མཁར་སྒོར་གཉེན་པོའི་མདུང་ཐུང་འཛིན་དགོས་གསུངས་
པའང་འདི་དག་ལ་དགོངས་སོ། །བཞི་བ་ནི། དེ་ཉིད་ལས། རང་བཞིན་ངན་པའི་
སེམས་ཅན་ནི། །སྡིག་སྡུག་དྲག་པོས་ནོན་མཐོང་ཚེ། །རིན་ཆེན་གཏེར་དང་འཕྲད་
པ་བཞིན། །རྙེད་པར་དཀའ་བས་གཅེས་འཛིན་ཤོག །ཅེས་གསུངས་ཏེ། དེ་ཡང་བློ་
སྦྱོང་བ་པོ་རང་ཉིད་ཀྱིས། རང་བཞིན་ངན་པའམ་གཤིས་ངན་པའི་སེམས་ཅན་
320

བློ་སྦྱོང་ཚིག་རྐང་བརྒྱད་མའི་འགྲེལ་བ་བཞུགས།
སྡིག་པ་མི་དགེ་བའི་ལས་དང་སྡུག་བསྔལ་གྱི་ཚོར་བ་དྲག་པོས་ནོན་པ་དག་
མཐོང་བ་ན་དབུལ་བོས་གཏེར་རྙེད་པ་ལྟར་བློ་སྦྱོང་བའི་གྲོགས་སུ་འགྲོ་བ་ལ་་་་
དགའ་བ་སྒོམ་དགོས་ཏེ་གནས་སྐབས་སུ་གསེར་དངུལ་སོགས་རྙེད་པ་ཕྲན་བུ་ལ་་
དགའ་བ་བསྒོམ་དགོས་ཀྱང་དེ་ཙམ་གྱིས་བསྒྲུན་དུ་མེད་པའི་སྔར་བཤད་པ་ལྟར་་
གཞན་གནོད་པ་དེ་དག་ལས་རང་གིས་དངོས་སུ་སྐྱོབ་ནུས་ན་སྙིང་རྗེ་དང་བཟོད་
པ་སྒོམ་གང་ཐུབ་བྱས་པས།
དེའི་ལག་རྗེས་ལ་རང་གི་སྡིག་པ་ཚབས་ཆེན་
འདགས་ནུས་ཤིང་ཚོགས་རླབས་པོ་ཆེ་མྱུར་དུ་རྫོགས་ནས་སངས་རྒྱས་ཀྱི་གོ་
འཕང་ཐོབ་པར་འགྱུར་བས་ན་དེ་ལས་དོན་ཆེ་བ་ཅི་ཞིག་ཡོད་སྙམ་དུ་སེམས་
དགོས་ཏེ། སྤྱོད་འཇུག་ལས། དེ་བས་ཇི་ལྟར་ཆུང་ངུ་ན། །མི་སྙན་ལས་ཀྱང་བདག་
སྲུང་ལྟར། །དེ་བཞིན་འགྲོ་ལ་སྲུང་སེམས་དང༌། །སྙིང་རྗེའི་སེམས་ནི་གོམས་
པར་བྱ། །ཞེས་གསུངས་པ་ལྟར་རོ། །ལྔ་པ་ནི། དེ་ཉིད་ལས། གང་ལ་བདག་གིས་
ཕན་བཏགས་པའམ། །རེ་བ་ཆེ་བ་འགའ་ཞིག་གིས། །ཤིན་ཏུ་མི་རིགས་བྱེད་ན་
ཡང་། །བཤེས་གཉེན་དམ་པར་བལྟ་བར་ཤོག །ཅེས་གསུངས་ཏེ། བློ་སྦྱོང་བ་པོ་
བདག་གིས། ། ཡུལ་གང་ལ་ཕན་བཏགས་པའམ་གང་གིས་བདག་ལ་ཕན་འདོག་
པར་བྱེད་སྙམ་པའི་རེ་བ་ཆེ་བ་འགའ་ཞིག་གིས་རང་ཉིད་ལ་གཤེ་བ་དང་བརྡེག་་་
པ་དང་། བརྡུང་བ་དང་། འཚོག་པ་སོགས་མི་འཚམས་པ་ཅི་བྱེད་ཀྱང་། བྱམས་
སྙིང་རྗེ་བསྒོམ་པ་ལ་སྐུལ་བ་པོའི་བཤེས་གཉེན་དམ་པར་བལྟ་དགོས་ཤིང་དེའི་་་
རྒྱུ་མཚན་རང་ལ་གནོད་ལན་དུ་ཕན་པ་སྒྲུབ་པའི་འབྲས་བུ་འཕྲལ་གྱི་ལེགས
ཚོགས་རྒྱ་ཆེན་པོ་འབྱུང་བའི་ཕྱིར་དང་ཁྱད་པར་དུ་བདག་གིས་བྱམས་སྙིང་རྗེ་་
བསྒོམ་པའི་མཐུན་རྐྱེན་ཕུན་སུམ་ཚོགས་པར་འགྱུར་བའི་ཕྱིར་སྙམ་དུ་སེམས་
དགོས་ཏེ། འཇམ་མགོན་ཙོང་ཁ་པ་ཆེན་པོས། བདག་གི་ལུས་དང་སྲོག་དང་
ལོངས་སྤྱོད་ལ། །རྒྱུན་དུ་འཚེ་བའི་བསམ་པ་དང་ལྡན་ཞིང་། །བདག་ལ་མི་སྙན་
321

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
བརྗོད་པ་དེ་དག་ལའང་། །བདག་ནི་ལྷག་པར་མ་བཞིན་བྱམས་གྱུར་ཅིག །བདག་
གིས་དེ་དག་རིང་བོར་མི་ཐོགས་པར། །བདག་པས་གཞན་གཅེས་སྒོམ་པའི་བྱང་
ཆུབ་སེམས། །ལྷག་བསམ་དག་པ་རྒྱུད་ལ་བསྐྱེད་བྱས་ནས། །བླ་མེད་བྱང་ཆུབ་གོ་
འཕང་སྟེར་བར་ཤོག །ཅེས་དང༌། འགྲོ་མགོན་གཙང་བ་རྒྱ་རས་ཀྱིས། བདེ་སྐྱིད་
འཛོམ་ཙ་ན་ཁ་པོ་སུས་ཀྱང་ཐོང་། སྡུག་ཐུག་ཙ་ན་ཁ་པོ་འཐོན་པ་ཞིག་གྱིས། བླ་
མས་ཐུགས་ལ་འདོགས་ཙ་ན་མོས་གུས་སུས་ཀྱང་བྱ། བཀའ་བཀྱོན་གནང་ཙ་ན་
དད་པ་མ་ལོག་པ་ཞིག་གྱིས། འགལ་རྐྱེན་མེད་དུས་ཅོ་བཟང་སུས་ཀྱང་ཡོང་།
རྐྱེན་ངན་བྱུང་ཙ་ན་གཉེན་པོས་སླེབས་པ་ཞིག་གྱིས། ཞེས་གསུངས་པ་ལྟར་རོ། །
དྲུག་པ་ནི། དེ་ཉིད་ལས། བདག་ལ་གཞན་གྱིས་ཕྲག་དོག་གིས། །གཤེ་སྐུར་ལ་
སོགས་མི་རིགས་པའི། །གྱོང་ཁ་རང་གིས་ལེན་པ་དང༌། །རྒྱལ་ཁ་གཞན་ལ་འབུལ་
བར་ཤོག །ཅེས་གསུངས་ཏེ། བློ་སྦྱོང་བ་པོ་རང་ཉིད་ལ། གཞན་གྱིས་ཕྲག་དོག་གི་
དབང་གིས་གཤེ་བ་དང་། བསྐུར་བ་འདེབས་པ་ཅི་བྱས་ཀྱང་། གྱོང་དང་བུབ་ཁ་
རང་གིས་ལེན་ཅིང༌། ཁེ་དང་རྒྱལ་ཁ་གཞན་ལ་འབུལ་དགོས་ཏེ། རང་ལ་དེ་ལྟ་
བུའི་གཤེ་བ་དང་བསྐུར་བ་འདེབས་རྒྱུ་མེད་ནའང་གཞན་གྱིས་བསམ་བཞིན་་
བརྙས་སྨོད་ཅི་ཙམ་བགྱིས་ཀྱང་དེ་ལ་མི་དགའ་བ་དང་ཡིད་མི་བདེ་བ་བྱེད་མི་་་་་་
རིགས་ཏེ། ཡོངས་འཛིན་ཡེ་ཤེས་རྒྱལ་མཚན་གྱི་ཞལ་ནས། དྲང་སྲོང་བཟོད་པར་
སྨྲ་བའི་རྣམ་ཐར་ལྟར། །བདག་ལ་མི་སྙན་བརྗོད་ཅིང་མཚོན་འདེབས་ཀྱང་། །བུ་
སྡུག་ཤི་བའི་མ་བཞིན་ལྷག་པར་དུ། །དེ་ལས་བརྩེ་བའི་ཕན་འདོགས་ནུས་པར་
ཤོག །ཅེས་དང༌། ཞི་བ་ལྷས། རྟག་ཏུ་གསོད་དང་སྨོད་པའམ། །བརྡེག་སོགས་ཅི་
དགར་བྱེད་ལ་རེག །བདག་གི་ལུས་ལ་རྩེ་བྱེད་དམ། །ཅོ་འདྲི་ག་ཞའི་རྒྱུ་བྱེད་ཀྱང༌༎
བདག་གི་ལུས་འདི་བྱིན་ཟིན་གྱིས། །འདི་ཡི་ཁ་ཏས་ཅི་ཞིག་བྱ། །དེ་ལ་གནོད་པར་
མི་འགྱུར་བའི། །ལས་གང་ཡིན་པ་བྱེད་དུ་ཆུག །ཅེས་གསུངས་པ་ལྟར། དེ་དག་ལ་
322

བློ་སྦྱོང་ཚིག་རྐང་བརྒྱད་མའི་འགྲེལ་བ་བཞུགས།
དགེ་བའི་བཤེས་གཉེན་གྱི་འདུ་ཤེས་དང་།
གཤེ་བསྐུར་སོགས་ཀྱི་ཚིག་ལའང་
གདམས་པའི་འདུ་ཤེས་སྐྱེ་དགོས་སོ། །བདུན་པ་ནི། དེ་ཉིད་ལས། མདོར་ན་
དངོས་དང་བརྒྱུད་པ་ཡིས། ། །ཕན་བདེ་མ་རྣམས་ཀུན་ལ་འབུལ། །མ་ཡི་གནོད་
དང་སྡུག་བསྔལ་ཀུན། །གསང་བས་བདག་ལ་ལེན་པར་ཤོག །ཅེས་གསུངས་ཏེ།
མདོར་ན་དངོས་དང་བརྒྱུད་པ་ཅི་རིགས་ཀྱི་སྒོ་ནས་རང་གི་བདེ་དགེ་ཐམས་ཅད་
མ་རྒན་སེམས་ཅན་གཞན་ལ་གཏོང་ཞིང༌། མ་རྒན་སེམས་ཅན་གཞན་གྱི་སྡིག་
སྡུག་ཐམས་ཅད་རང་ལ་ལེན་ནུས་པའི་རྒྱལ་སྲས་ཀྱི་དཔག་པར་དཀའ་བའི་སྤྱོད་་
པ་རླབས་པོ་ཆེ་སྣོད་མིན་ལ་གསང་བར་བྱ་བའི་མན་ངག་བདག་གཞན་མཉམ་་་
བརྗེས་ཀྱི་ཚུལ་འདི་ཉམས་སུ་ལེན་དགོས་ཤིང༌། དེ་ལྟར་དགོས་པའི་རྒྱུ་མཚན་
ཡང་རང་ཅག་ཐོག་མ་མེད་པ་ནས་རང་གཅེས་པར་བཟུང་སྟེ། གཞན་ཡལ་བར་
དོར་བས་རང་གཞན་གྱི་དོན་གང་ཡང་མ་གྲུབ་ཅིང་། རང་ཡལ་བར་དོར་ཏེ་
གཞན་གཅེས་པར་བསྐྱངས་ན་རང་གཞན་གྱི་གནས་སྐབས་དང་མཐར་ཐུག་གི་་་
དོན་མཐའ་དག་ཆེས་སྔ་བར་འགྲུབ་པས་ན། ད་ནི་བདག་གིས་བདག་པས་གཞན་
གཅེས་པའི་བྱང་ཆུབ་ཀྱི་སེམས་རིན་པོ་ཆེ་འདི་ཉམས་ལེན་གྱི་མཐིལ་དུ་བྱེད་་
དགོས་སྙམ་པ་ཞིག་ངེས་ཅན་དུ་དགོས་ཏེ། རྒྱལ་བའི་སྲས་པོ་ཞི་བ་ལྷས། གང་
ཕྱིར་བདག་དང་གཞན་རྣམས་ནི། །མྱུར་དུ་བསྐྱབ་པར་འདོད་པ་དེས། །བདག་
དང་གཞན་དུ་བརྗེ་བྱ་བ། །གསང་བའི་དམ་པ་སྤྱད་པར་བྱ། །འཇིག་རྟེན་བདེ་བ་
ཇི་སྙེད་པ། །དེ་ཀུན་གཞན་བདེ་འདོད་ལས་བྱུང༌། །འཇིག་རྟེན་རྒུད་པ་ཇི་སྙེད་པ།
དེ་ཀུན་བདག་བདེ་འདོད་ལས་བྱུང༌། །མང་དུ་བཤད་ལྟ་ཅི་ཞིག་དགོས། །བྱིས་པ་
རང་གི་དོན་བྱེད་ཅིང་། །ཐུབ་པ་གཞན་གྱི་དོན་མཛད་པ། །འདི་གཉིས་ཀྱི་ནི་ཁྱད་
པར་ལྟོས། །དེ་ཕྱིར་བདག་དང་གཞན་རྣམས་ནི། །ཡང་དག་བརྗེ་བ་མ་བྱས་ན། །
སངས་རྒྱས་ཉིད་ནི་མི་འགྲུབ་ཅིང་། །འཇིག་རྟེན་ན་འང་བདེ་བ་མེད། །ཅེས་
323

༄༅། །ལྷ་མོ་གསེར་ཁྲི་སྐུ་ཕྲེང་གཉིས་པ་བློ་བཟང་རྒྱལ་མཚན་སེངྒེའི་གསུང་འབུམ་བཞུགས་སོ། །
གསུངས་པ་ལྟར། བདག་གཞན་བརྗེ་ཞེས་པའང་། གཞན་ལ་ངའོ་སྙམ་དུ་དང་
དེའི་མིག་ལ་སོགས་པའང་ངའོ་སྙམ་པའི་བློ་སྦྱོང་བ་མིན་གྱི། རང་གཅེས་པར་
འཛིན་པ་དང་།
གཞན་ཡལ་བར་འདོར་བའི་བློ་གཉིས་གོ་ས་བརྗེས་ཏེ་གཞན་
བདག་ལྟར་གཅེས་པར་འཛིན་ཅིང་། རང་ལ་གཞན་ལྟར་ཡལ་བར་འདོར་བའི་བློ་
བསྐྱེད་པའོ། །དེའི་ཕྱིར་བདག་གི་བདེ་བ་དང༌། གཞན་གྱི་སྡུག་བསྔལ་བརྗེ་བར་
གསུངས་པའང་བདག་གཅེས་འཛིན་ལ་དགྲར་བལྟས་ནས་བདག་གི་བདེ་བ་ལ་་་་་
ཆེས་ཆེར་བྱེད་པ་འགོག་ཅིང༌། གཞན་གཅེས་འཛིན་ལ་ཡོན་ཏན་དུ་བལྟས་ནས་
གཞན་གྱི་སྡུག་བསྔལ་ཡལ་བར་འདོར་བ་བཀག་ནས་དེ་སེལ་བ་ལ་ཆེས་ཆེར་བྱེད་
པ་སྟེ། མདོར་ན་རང་གི་བདེ་བ་ལ་མི་བལྟ་བར་གཞན་གྱི་སྡུག་བསྔལ་བསལ་བའི་
དོན་དུ་འཇུག་པའོ། །ཞེས་རྗེ་བླ་མས་གསུངས་པ་ལྟར་ལ། དེ་ལྟ་བུའི་བསམ་པ་
སྦྱང་བ་ཙམ་གྱིས་གཞན་ལ་དངོས་སུ་ཕན་དཀའ་ནའང་། དོན་ཤིན་ཏུ་ཆེ་བར་
འཕགས་པ་ཀླུས། གཞན་ཕན་ལས་ལ་མཐུ་མེད་ཀྱང་། །དེ་ཡི་བསམ་པ་རྟག་ཏུ་བྱ། །
གང་ལ་དེ་ནི་ཡོད་གྱུར་པ། །དེ་ལ་དེ་ནི་དོན་གྱིས་ཞུགས། །ཞེས་སོ། །བརྒྱད་པ་ནི།
དེ་ཉིད་ལས། དེ་དག་ཀུན་ཀྱང་ཆོས་བརྒྱད་ཀྱི། །རྟོག་པའི་དྲི་མས་མ་སྦགས་ཤིང་། །
ཆོས་ཀུན་སྒྱུ་མར་ཤེས་པའི་བློས། །ཞེས་པའི་འཆིང་བ་ལས་གྲོལ་ཅིག །ཅེས་
གསུངས་ཏེ། བསོད་ནམས་ཀྱི་ཚོགས་བསགས་པ་ཐམས་ཅད་ཡེ་ཤེས་ཀྱི་ཚོགས་
ཀྱིས་ཟིན་དགོས་ཏེ། དེས་མ་ཟིན་ན་ཐབས་ཤེས་ཡ་བྲལ་དུ་སོང་སྟེ་སངས་རྒྱས་ཀྱི་
གོ་འཕང་ཐོབ་མི་ནུས་པས། ཞི་བ་ལྷས། ཡན་ལག་འདི་དག་ཐམས་ཅད་ནི། །ཐུབ་
པས་ཤེས་རབ་དོན་དུ་གསུངས། །དེ་ཡི་ཕྱིར་ན་སྡུག་བསྔལ་དག